പി.എസ്.ജി ഗോള് കീപ്പര് വെസ്റ്റ്ഹാമില് പി.എസ്.ജി ഗോള് കീപ്പര് അല്ഫോണ്സ് അരിയോളയെ സ്വന്തമാക്കി പ്രീമിയര് ലീഗ് ക്ലബായ വെസ്റ്റ്ഹാം. ഒരു വര്ഷത്തെ ലോണ് അടിസ്ഥാനത്തിലാണ് താരത്തെ വെസ്റ്റ്ഹാം സ്വന്തമാക്കിയത്. കഴിഞ്ഞ സീസണില് ഫുള്ഹാമില് ലോണില് കളിച്ച അരിയോള അവര്ക്ക് വേണ്ടി മികച്ച പ്രകടനം പുറത്തെടുത്തിരുന്നു. ഫുള്ഹാമിനെ പ്രീമിയര് ലീഗില് നിന്ന് റെലിഗെറ്റഡ് ആവുന്നതില് നിന്ന് തടയാന് അരിയോളക്ക് കഴിഞ്ഞില്ലെങ്കിലും ക്ലബ്ബിന്റെ പ്ലയെര് ഓഫ് ദി ഇയര് പുരസ്ക്കാരം താരം സ്വന്തമാക്കിയിരുന്നു. അരിയോള നേരത്തെ ലോണ് അടിസ്ഥാനത്തില് റയല് മാഡ്രിഡിലും വില്ലറയലിലും കളിച്ചിട്ടുണ്ട്. 2018ല് ഫ്രാന്സ് ലോക ചാമ്ബ്യന്മാരായപ്പോള് അരിയോള ഫ്രഞ്ച് ടീമിനൊപ്പം ഉണ്ടായിരുന്നു. നിലവില് വെസ്റ്റ്ഹാമിന്റെ ഒന്നാം നമ്ബര് ഗോള് കീപ്പറായ ഫാബിയാന്സ്കിക്ക് വെല്ലുവിളി ഉയര്ത്താന് വേണ്ടിയാണ് അരിയോളയെ വെസ്റ്റ്ഹാം സ്വന്തമാക്കിയത്.